Prezident restavratsiya maktabini rivojlantirish zarurligini ta’kidladi

12.03.2020
Prezident Shavkat Mirziyoyev Xiva shahridagi Ichan qal’a majmuasiga tashrif buyurib, Amir Toʻra madrasasida amalga oshirilgan restavratsiya ishlari bilan tanishdi.
Ichan qal’ada xalqimizning noyob me’morlik an’analari, qadimiy hunarmandchiligi, san’ati va madaniyati namunalari saqlanib qolgan. Bu yerdagi 58 ta tarixiy-madaniy meros ob’ektidan 17 tasida turli muzeylar joylashgan. Qal’a YuNESKOning Jahon madaniy merosi roʻyxatiga kiritilgan.
Bu yerdagi tarixiy obidalarni asrab-avaylash maqsadida restavratsiya va konservatsiya ishlari olib borilmoqda.
Amir Toʻra madrasasi qurilishi 1872-yili boshlangan. Bu yerda 54 ta hujra boʻlib, ichki sahni koshin bilan qoplangan. Shuningdek, 2 ta gumbazli xona, qishki va yozgi masjidlar, darsxona boʻlgan. Chor Rossiyasining Xorazmga hujumi tufayli obida peshtoqlarini pardozlash toʻxtab qolgan.
Madrasa Ichan qal’adagi turistik ob’ektlardan biriga aylandi.
Davlatimiz rahbari qadimiy obidalarning har bir gʻishti tarixiy ekanini, har bir naqshida ma’no borligini ta’kidladi. Madaniy merosimizni kelajak avlodlarga yetkazish, buning uchun restavratsiya maktabini rivojlantirish zarurligini qayd etdi.
Prezident Shavkat Mirziyoyev Xiva shahridagi Ichan qal’a majmuasiga tashrif buyurib, Amir Toʻra madrasasida amalga oshirilgan restavratsiya ishlari bilan tanishdi.
Ichan qal’ada xalqimizning noyob me’morlik an’analari, qadimiy hunarmandchiligi, san’ati va madaniyati namunalari saqlanib qolgan. Bu yerdagi 58 ta tarixiy-madaniy meros ob’ektidan 17 tasida turli muzeylar joylashgan. Qal’a YuNESKOning Jahon madaniy merosi roʻyxatiga kiritilgan.
Bu yerdagi tarixiy obidalarni asrab-avaylash maqsadida restavratsiya va konservatsiya ishlari olib borilmoqda.
Amir Toʻra madrasasi qurilishi 1872 yili boshlangan. Bu yerda 54 ta hujra boʻlib, ichki sahni koshin bilan qoplangan. Shuningdek, 2 ta gumbazli xona, qishki va yozgi masjidlar, darsxona boʻlgan. Chor Rossiyasining Xorazmga hujumi tufayli obida peshtoqlarini pardozlash toʻxtab qolgan.
Madrasa Ichan qal’adagi turistik ob’ektlardan biriga aylandi.
Davlatimiz rahbari qadimiy obidalarning har bir gʻishti tarixiy ekanini, har bir naqshida ma’no borligini ta’kidladi. Madaniy merosimizni kelajak avlodlarga yetkazish, buning uchun restavratsiya maktabini rivojlantirish zarurligini qayd etdi.